stanford-oval/wikipedia huggingface dataset:
Tomáš Andres

| Tomáš Andres |
| --- | --- |

Henkilötiedot
Syntynyt: 12. huhtikuuta 1996 (ikä 28) Ústí nad Labem, Tšekki
Kansalaisuus:   Tšekki
Jääkiekkoilija
Pelipaikka:  keskushyökkääjä
Maila:  oikea
Pituus:  178 cm
Paino:  75 kg
Seura
Seura:  Dresdner Eislöwen
Sarja:  DEL2
Pelaajaura
Pääsarjaura:  2014–
Aik. seurat:  HC Slavia Praha (ČEL/Tšekki2) HC Slovan Ústí nad Labem (Tšekki I) KeuPa HT (Mestis) HC Tabor (Tšekki3 Aigles de Nice (Ranska) Lions de Lyon (Ranska) Lausitzer Füchse (DEL2)
Tomáš Andres (s. 12. huhtikuuta 1996) on tšekkiläinen jääkiekkoilija, joka pelaa Saksan toiseksi korkeimmalla sarjatasolla DEL2-liigajoukkue Dresdner Eislöwenissa. Hän on pelipaikaltaan keskushyökkääjä ja laukoo oikealta.
Ura > Seuraura

Andres on HC Slovan Ústečtí Lvin kasvatti. Hän siirtyi 15-vuotiaana HC Slavia Prahan junioreihin kaudeksi 2011–2012. Kaudella 2012–2013 Andres voitti seuran B-nuorten sisäisen tehotilaston lukemalla +26. Kaudella 2013–2014 hän oli Slavian A-nuorten paras pistemies ja syöttäjä tehoilla 12+22=34. Andres oli joukkueen paras pistemies myös pudotuspeleissä tehoilla 2+2=4. Kaudella 2014–2015 hän debytoi Slavian Extraliga-joukkueessa, jossa Andres pelasi 24 runkosarjaottelua tehden yhden syöttöpisteen, kuusi playout-ottelua tehopistein 1+2=3 sekä kymmenen karsintasarjan ottelua tehden yhden maalin. Joukkue putosi kauden päätteeksi 1. česká hokejová ligaan.
Kaudella 2015–2016 Andres jatkoi Slavia Prahassa pelejään 1. ligassa, kunnes seura lainasi hänet marraskuussa 2015 suuremman peliajan perässä loppukaudeksi samassa sarjassa pelaavan kasvattajaseuransa HC Slovan Ústí nad Labemin (ent. HC Slovan Ústečtí Lvi) joukkueeseen. Loppukaudella Andres kuitenkin palasi Slaviaan ja vahvisti seuran A-nuoria, joiden sisäisen tehotilaston hän voitti pudotuspeleissä lukemalla +4. Kesäkuussa 2016 Andres teki seuran kanssa vuoden mittaisen jatkosopimuksen.
Andres ei jatkanut Slaviassa enää jatkosopimuskaudellaan, vaan hän siirtyi kesäkuun 2016 lopulla try-outille Mestis-joukkue KeuPa HT:hen. Elokuussa Andres sai joukkueeseen kauden 2015–2016 kattavan sopimuksen.
Ura > Maajoukkueura

Andres on pelannut 23 nuorten ja 12 poikien maaottelua. Hän on kuulunut Tšekin alle 19-vuotiaiden maajoukkueen kapteenistoon.
Tukkimiehentäi

| Tukkimiehentäi |
| --- | --- |

Uhanalaisuusluokitus
 
 
Suomessa:
 Elinvoimainen  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Lahko::  Kovakuoriaiset Coleoptera
Alalahko::  Erilaisruokaiset Polyphaga
Yläheimo::  Kärsäkäsmäiset Curculionoidea
Heimo::  Kärsäkkäät Curculionidae
Suku::  Tukkikärsäkkäät Hylobius
Laji::  abietis
Kaksiosainen nimi
 Hylobius abietis  (Linnaeus, 1758) 
Katso myös
   Tukkimiehentäi Wikispeciesissä   Tukkimiehentäi Commonsissa 
Infobox OKNimi-testi OK: 
Tukkimiehentäi (Hylobius abietis) on kärsäkkäisiin kuuluva kovakuoriainen. Aikaisemmin lajin kansanomaisena nimityksenä on ollut muun muassa sarveton palopukki erotuksena sarvijaakosta, jota kutsuttiin nimellä sarvellinen palopukki. Yleisenä kansanomaisena nimenä on ollut myös rautakopra, mikä juontuu lajin taipumuksesta puristua lujasti esimerkiksi puuta tai sormea vasten.
Koko ja ulkonäkö

Aikuinen kuoriainen on 8–14 mm pitkä. Tummissa, lähes mustissa peitinsiivissä on kellertävistä karvoista muodostuneita läikkiä. Lajia on vaikea erottaa pikkutukkikärsäkkäästä (Hylobius pinastri). Parhaiten pikkutukkikärsäkkään erottaa  tukkimiehentäistä pikkutukkikärsäkkään punertavista raajoista. Tuntosarvet ovat kiinnittyneet lähelle kärsän kärkeä. Suomenkielisen nimensä tukkimiehentäi on saanut siitä, että se voi tarrautua voimakkaasti kiinni metsurin vaatteisiin etenkin tuoreilla hakkuutyömailla. Taksonomisesti tämä kovakuoriaisiin kuuluva kärsäkäs ei ole mitään sukua täille.
Tuoreet hakkuutähteet, etanolin ja alfa-pineenin sekoitus, houkuttavat kevätkesällä parveiluaikana tukkimiehentäitä puoleensa. Parveiluaikana tukkimiehentäit voivat löytää tiensä uusiin puu- ja hirsirakennuksiin.
Levinneisyys ja elinympäristö

Tukkimiehentäi on levinnyt koko Eurooppaan ja Aasiaan. Tukkimiehentäi on uudistamisvaiheen merkittävin tuhohyönteinen kaikkialla Pohjoismaissa ja myös Suomessa. Suomessa se on erittäin yleinen ja myös metsätaloudelle tuhoja aiheuttava. Se elää etenkin havumetsissä. Tukkimiehentäitä tavataan yleisesti myös puutavaran käsittely- ja saha-alueilla.
Aikuiset hyönteiset nakertavat pienten taimien tyveltä kuorta ja nilaa ravinnokseen. Tukkimiehentäi tappaa syönnillään pääasiassa 1–3-vuotiaita männyn ja kuusen istutustaimia, mutta on lähes kaikkiruokainen puuvartisten ravintokasvien suhteen. Tuhoja torjutaan käsittelemällä taimet etukäteen taimitarhoilla torjunta-aineella ja istuttamalla taimet muokattuun maahan. Tukkimiehentäi pyrkii siirtymään pois kivennäismaalta, kuten hiekalta tai soralta. Tästä syystä havupuiden taimet tulisi istuttaa kivennäismaapintaiseen mättääseen, jossa taimen ympärillä on 10–15 senttimetriä halkaisijaltaan oleva puhdas kivennäismaa-alue. Suomessa hyväksyttyjä tehoaineita tukkimiehentäin torjuntaan ovat deltametriini, imidaklopridi ja lambda-syhalotriini. Tukkimiehentäin toukkia saalistavat ainakin tarhasysikiitäjäiset (Pterostichus madidus).
Aiheesta muualla

Tukkimiehentäi – Hylobius abietis  Laji.fi . Viitattu 27.5.2020.
: Tukkimiehentäi – Hylobius abietis Viherympäristöliitto .   . Arkistoitu 26.6.2019. Viitattu 27.5.2020.
Heliövaara, Kari: Metsiemme kovakuoriaisia, s. 27.  UPM-Kymmene Metsä, 2001.  Teoksen verkkoversio (viitattu 27.5.2020).
Sianoja, Maija: Riittäisikö laadukas maanmuokkaus estämään tukkimiehentäituhot kuusen paakkutaimilla?.  (Pro Gradu -tutkielma)  Helsingin yliopisto, Metsätieteiden laitos, 2014.  Teoksen verkkoversio (viitattu 27.5.2020).
UniProt: Taxonomy - Hylobius abietis (englanniksi)
El-Sayed, Ashraf M. : Semiochemicals of Hylobius abietis, the Large pine weevil  The Pherobase .  3.12.2019 . Viitattu 27.5.2020. (englanniksi)
Hylobius abietis (large pine weevil)     CABI – Invasive Species Compendium    . Arkistoitu 21.10.2020  . Viitattu 27.5.2020   . (englanniksi)
Forest Research UK: Large pine weevil (Hylobius abietis) (englanniksi)
Ulkotuotantoauto

Suomen ensimmäinen television ulkotuotantoauto vuodelta 1959
Kalustoauto, ääniauto ja tv-ulkotuotantoauto
Ulkotuotantoauto tai ulkolähetysauto (engl. OB van, OB unit, Outside Broadcasting Van, Remote Unit, Location Production Unit) on televisio- tai radiotuotannossa käytettävä tuotantoyksikkö, millä voidaan tehdä suoria lähetyksiä tai nauhoituksia studioitten ulkopuolella.
Televisio

Televisiotuotannossa ulkotuotantoautolla tarkoitetaan tavallisesti television monikamerakuvauksessa käytettyä kuvausautoa. Ulkotuotantoauton kori muistuttaa suurimmillaan bussia tai tv-kalusto on rakennettu eräänlaiseen rekan perävaunuun. Pienimmillään tarvittavat tuotantotilat ja tekninen kalusto on sijoitettu pakettiauton tai asuntovaunun runkoon. Tuotantoyksikkö koostuu täydellisestä tv-tuotantoon tarvittavasta kalustosta. Ulkotuotantoautossa on tv-ohjaamo, videomikseri, kuvatarkkaamo, äänitarkkaamo sekä kuvan ja äänen tallennuslaitteistot. Siellä voi sijaita myös tv-valaistuksessa käytettävä valopöytä . Lisäkalustoa kuljetetaan kalustoautossa.
Vakituisten kameroitten määrä vaihtelee auton kapasiteetista riippuen tavallisesti kahdesta kahdeksaan. Yleensä voidaan kytkeä myös lisäkameroita. Kameroitten videosignaali ja komentoyhteydet autoon kulkevat kamerakaapeleita pitkin tai langattomasti linkeillä. Suurissa urheilukilpailuissa, konserteissa ja mittavissa tapahtumissa saatetaan useampia ulkotuotantoautoja kytkeä yhteen, jolloin kameroitten määrä voi olla useita kymmeniä. Erikoistapauksissa, kun tarvitaan todella mittavaa ja monipuolista tuotantokalustoa, voidaan laaja ulkotuotantokalusto ohjaamoineen, tarkkaamoineen ja kameroineen rakentaa tilapäisesti eräänlaisena palapelinä johonkin rakennukseen, vaikkapa stadionin tai jäähallin tiloihin  .
Ulkotuotantoauton ohjaamossa työskentelevät ohjaaja, kuvaussihteeri ja mikseri, kuvatarkkaamossa kuvatarkkailija ja mahdollisesti kuvaaja. Äänitarkkaamossa äänen tasoa ja laatua säätää äänitarkkailija. Kuvauspaikalla henkilökuntaan kuuluvat mm. kameramiehet, äänitarkkailijat, studio-ohjaaja ja valaistustarkkailijat .
Suorissa lähetyksissä video- ja äänisignaali lähetetään ulkotuotantoautosta tv-keskukseen (esim. Yleisradiossa Pasilan tv-keskukseen), mistä ne välitetään edelleen kytkentäkeskuksen ja lähetysyksikön kautta katsojille. Signaalit kulkevat joko linkkiketjun kautta, satelliittiteitse tai valokaapelilla. Nauhoitetut lähetykset tallennetaan joko ulkotuotantoautossa tai tv-keskuksessa .
Radio

Radion ulkotuotantoautoissa on äänitarkkaamo äänipöytineen ja äänen muokkauksessa tarvittavine laitteineen. Auton kalustoon kuuluu myös äänen tallentamiseen ja lähettämiseen tarvittava tekniikka.
Aiheesta muualla

Kuvia tai muita tiedostoja aiheesta Ulkotuotantoauto Wikimedia Commonsissa
Uusi-Granada

Uusi-Granada tarkoittaa seuraavia asioita:
Uuden-Granadan kuningaskunta, 1538–1717
Uuden-Granadan varakuningaskunta, 1717–1810, uudelleenperustettuna 1816–1819.
Uuden Granadan tasavalta, 1830-1858
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Uusi-Granada”, voi hakea sivunnimihaulla, laajalla sivunnimihaulla tai tekstihaulla.
Turo’s Hevi Gee

| Turo’s Hevi Gee |
| --- | --- |

 Turo's Hevi Gee kesällä 2019.
Tiedot
Toiminnassa:  1985–
Tyylilaji:  huumorimusiikki, rock, blues
Kotipaikka:  Lahti, Suomi
Laulukieli:  suomi
Jäsenet:  Janne Piiroinen,  laulu   Keppi Heinänen,  kitara   Arska Hukkanen,  basso, taustalaulu   Ismo Karonen,  kitara  
Levy-yhtiö:  Bonnier   Poptori   Motley   Power Records  
Aiheesta muualla
Kotisivut
Infobox OKNimi-testi OK: 
Turo's Hevi Gee on lahtelainen huumoriorkesteri. Yhtyeen kappaleita ovat muun muassa "Shellin paariin", "Kyntäjän poika" ja "Punaiset on silmät". Yhtye viettää vuosittain Turonpäivää Lahdessa 8. heinäkuuta. Yhtyeen kappaleille on tavallista jonkin tunnetun hitin sanojen muokkaaminen humoristiseen sävyyn. Harri "Hara" Laukkanen perusti Turo's Hevi Geen syksyllä 1985 Teemu Nousiaisen, Pekka "Keppi" Heinäsen ja Ari Hukkasen kanssa.
Yhtyeen alkuperäinen nimi oli Turo's Hevi Gentlemen, joka mukaili Pedro Hietasen silloisen yhtyeen Pedro's Heavy Gentlemen nimeä. Nimi muutettiin nykyiseen muotoonsa sekaannusten välttämiseksi ensimmäisen singlen julkaisun jälkeen Hietasen ehdotuksesta.
Nykyinen kokoonpano

Janne Piiroinen – laulu (1992–1994, 2006–)
Pekka "Keppi" Heinänen – kitara (1986–1991, 1994–)
Ismo Karonen – kitara (1992–)
Ari "Arska" Hukkanen – basso, taustalaulu (1985–)
Harri Kinnunen – rummut (1994–1996, 2005–)
Entiset jäsenet

Harri Laukkanen – laulu (1985–1991, 1994–2005)
Rauno Rautiainen – laulu (1991–1992)
Petteri Kiesiläinen – kitara (1991–1994)
Samuli Halonen – rummut (1997–2005)
Kuja Salmi – rummut (1985–1993)
Timo Leinonen – rummut (1996–1997)
Mikko Saira – koskettimet (1985–1993)
Diskografia > Albumit

Santapaperia (1989)
Rankimmat joululaulut (1989)
Elämää suurempi äänilevy (1990)
Tuleva keräilyharvinaisuus (1991)
Putket mutkalla (1995)
Ei se mitn! (1999)
Mitäs tilasit!! (2000)
Live! No Sleep 'til Pitkämäki (2001)
Rock'n'rollia G-Pisteestä (2003)
Lahest! (2006)
Turo's Hevi Gee (2007)
Paha nakki (2010)
Yhden tähden tähden (2014)
Diskografia > Kokoelmat

Turoimmat keräilyharvinaisuudet & Elämää suuremmat santapaperit (1992)
20 Turo's Hevi Geetä (1997)
Tuplaturo (2000)
20 turointa (2000)
20 vielä turompaa (2000)
Posetiivinen orkesteri (2005)
Kaikkien aikojen parhaat (2010)
Diskografia > Singlet

"Olé! Olé! Saunomaan/Santapaperi" (1989)
"Kaunis mies (jos oisin)/Kulkee, kulkee..." (1989)
"Punaiset on silmät/Bule, bule" (1990)
"Välkkärööki roihuu/Härmä-rock (on poikaa)" (1990)
"Portsarin elämää/Turon ikioma rock'n'roll" (1991)
"Portsarin elämää/Turon ikioma rock'n'roll/Hyvännäköinen" (1991)
"Kolmospullo/Aja vaan" (1991)
"Shellin paariin/Peeniskateus" (1995)
"Peeniskateus/Mr. Bass man/Katsastuslaulu/Santapaperi" (1995)
"Varrelle virtaa" (1997)
"Satumaisen jahkailijan Scätländ/Salaiset ansiot" (1997)
"Siiderihai" (1998)
"Ei se mitn!" (1999)
"Velkavankilalaulu/Haluatko nostaa fyrkkaa?" (1999)
"Siiderihai(Turot)/Tuhansien pubien maa (Jösse Järvenpää)" (1999)
"Ei se mitn!/Areenalla jyrää!" (1999)
"Tampere" (2000)
"Mitäs tilasit!!/Mä oon roku!" (2000)
"Sä oot kaikkea kumista ja muovista (Lapinlahden linnut)/Tampere (Turot)" (2000)
"Kuusamoon/Kyntäjän poika" (2001)
"Tuu muijaksi timpurille" (2003)
"Poliisi/Valomerkin ajan blues (promosingle)" (1989)
"20vee (promosingle)" (2005)
"Antabus (promosingle)" (2007)
Aiheesta muualla

Yhtyeen verkkosivut
Vaalipuhe

Vaalipuhe on puhe, jonka vaalissa ehdokkaana oleva henkilö pitää äänestäjistä muodostuvalle yleisölle esitelläkseen omia tai edustamansa puolueen näkemyksiä ja lisätäkseen suosiotaan. Puheessa on tapana esittää vaalilupauksia, jotka ilmoittaa täyttävänsä, mikäli tulee valituksi.
Tomáš Berdych

| Tomáš Berdych |
| --- | --- |

Henkilötiedot
Syntynyt: 17. syyskuuta 1985 (ikä 39)
Kansalaisuus:   Tšekki
Tennispelaaja
Pituus:  196 cm
Paino:  91 kg
Kätisyys:  oikea
Ammattilaisena:  2002–
Palkintorahat:  29 491 328 USD
Kaksinpeli
Paras sijoitus:  4. (18.5.2015)
Turnausvoittoja:  13
Voitot/tappiot:  640–342
Grand Slam -turnauksissa
Australian avoimet:  välierät (2014, 2015)
Ranskan avoimet:  välierät (2010)
Wimbledon:  loppuottelu (2010)
Yhdysvaltain avoimet:  välierät (2012)
Nelinpeli
Paras sijoitus:  54. (10.4.2006)
Turnausvoittoja:  2
Voitot/tappiot:  103–112
Aiheesta muualla
www.tomasberdych.cz
ITF
ATP
Tomáš Berdych  kuuntele ääntämys (ohje) (s. 17. syyskuuta 1985 Valašské Meziříčí, Tšekki) on tšekkiläinen tennispelaaja. Hän on yltänyt Grand Slam -turnauksissa parhaimmillaan välieriin Ranskan avoimissa 2010, Yhdysvaltain avoimissa 2012 ja Australian avoimissa 2014 ja 2015 sekä finaaliin Wimbledonissa 2010. Hän on myös yltänyt puolivälieriin Wimbledonissa 2007, neljännelle kierrokselle Ranskan avoimissa 2006 ja 2012, Yhdysvaltain avoimissa vuosina 2004, 2006 ja 2007. Hän on voittanut urallaan 13 ATP-turnausta kaksinpelissä ja selviytynyt lisäksi 19 kertaa loppuotteluun. Nelinpelissä hänellä on kaksi voittoa. Hän on ollut parhaimmillaan neljäntenä kaksinpelin maailmanlistalla. Berdychiä valmentaa Tomas Krupa ja hän asuu Monacossa.
Turnausvoitot > Kaksinpeli

| N:o | Pvm | Turnaus | Kenttä | Finaalivastustaja | Erävoitot |
| --- | --- | --- | --- | --- | --- |
| 1. | 27. syyskuuta 2004 |  Campionati Internazionali di Sicilia | Massa |  Filippo Volandri | 6-3, 6-3 |
| 2. | 31. lokakuuta 2005 |  Paris Masters | Matto |  Ivan Ljubičić | 6-3, 6-4, 3-6, 4-6, 6-4 |
| 3. | 11. kesäkuuta 2007 |  Gerry Weber Open | Ruoho |  Marcos Baghdatis | 7-5, 6-4 |
| 4. | 5. lokakuuta 2008 |  AIG Japan Open | Kova |  Juan Martín del Potro | 6-1, 6-4 |
| 5. | 11. toukokuuta 2009 |  BMW Open | Massa |  Mihail Južnyi | 6–4, 4–6, 7–6(5) |
| 6. | 9. lokakuuta 2011 |  China Open | Kova |  Marin Čilić | 3–6, 6–4, 6–1 |
| 7. | 5. helmikuuta 2012 |  Open Sud de France | Kova (s) |  Gaël Monfils | 6–2, 4–6, 6–3 |
| 8. | 21. lokakuuta 2012 |  Stockholm Open | Kova (s) |  Jo-Wilfried Tsonga | 4–6, 6–4, 6–4 |
Turnausvoitot > Nelinpeli

| N:o | Pvm | Turnaus | Kenttä | Pari | Finaalivastustaja | Erävoitot |
| --- | --- | --- | --- | --- | --- | --- |
| 1. | 24. helmikuuta 2008 |  ABN AMRO World Tennis Tournament | Kova |  Dmitri Tursunov |  Philipp Kohlschreiber    Mihail Južnyi | 7–5, 3–6, [10-7] |
Aiheesta muualla

Kuvia tai muita tiedostoja aiheesta Tomáš Berdych Wikimedia Commonsissa
Tomáš Berdychin kotisivut
Multiwinia

| Multiwinia |
| --- | --- |
Kehittäjä:  Introversion Software
Julkaisija:  Introversion Software
Jakelija:  Pinnacle Software Valve Corporation
Julkaistu:  19. syyskuuta, 2008
Lajityyppi:  Strategia
Pelimuoto:  Yksinpeli Moninpeli (lähiverkossa tai internetissä)
Alusta:  Windows
Jakelumuoto:  CD-ROM Lataaminen Introversionin omasta nettikaupasta tai Valven Steamista
Vaatimukset:  2000 MHz prosessori 512 megatavua RAM-muistia 60 megatavua tilaa kovalevyltä Näytönohjain 32 megatavulla muistia
Lisää peliartikkeleitaVideopelien teemasivulla
Infobox OK   : 
Multiwinia on Introversion Softwaren neljäs peli. Se on reaaliaikainen strategiapeli, jonka grafiikat ovat saaneet inspiraatiota varhaisista pelikoneista ja Tron-elokuvan tietokonegrafiikoista.
Introversion julkisti tiedon tulevasta pelistä 27. helmikuuta 2007 ja suljettu betatestaus alkoi 13. maaliskuuta 2008.
Juoni

Tietokonetutkija, tohtori Sepulveda, loi tietokoneverkkoon sijoittuvan digitaalisen maailman nimeltä Darwiniaksi. Darwiniaa asutti digitaalinen elämänmuoto nimeltä darwinialaiset. Ajan myötä darwinialaiset muuttuivat aggressiivisemmiksi ja jakautuivat keskenään taisteleviin ryhmiin. Heitä alettiin kutsua multiwinialaisiksi.
Pelimuodot

Multiwiniassa on kuusi pelimuotoa, joita voi pelata yksinpelinä kolmella eri vaikeustasolla, tai moninpelinä ihmisiä vastaan.
Pelimuodot > Domination

Dominationissa jokainen ryhmä taistelee hallitakseen jokaista rastia. Peli päättyy joko ajan loppuessa, jolloin eniten rasteja hallitseva voittaa, tai sitten kun jokin ryhmistä on vallannut kaikki rastit.
Pelimuodot > King of the Hill

King of the Hillissä ympäri karttaa löytyy "pistealueita" joita hallitessa saa pisteitä. Mitä enemmän alueita hallitsee, sitä nopeammin ansaitsee pisteitä. Kun hallitsee jokaikistä aluetta, pisteitä saa yhden per sekunti. Hallitakseen pistealueita on alueella oltava ainakin yksi tiimiläinen joka ei ole upseeri.
Pelimuodot > Capture the Statue

Tehtävänä on nostaa jättiläismäisiä patsaita patsasalueilta omalle patsaille tarkoitettuun alueeseen, joka sijaitsee omien rastien läheisyydessä. Nostamiseen vaaditaan suurta määrää multiwinialaisia ja siirtäminen on hidasta. Mikäli kantajat tapetaan, patsas jää maahan. Mikäli kantajat kuolevat kantaessaan patsasta vuorenrinnettä ylös, patsas kaatuu maahan ja palautuu patsasalueelle. Voittaja on se joka on siirtänyt patsaita omalle alueelleen eniten ajan päättyessä.
Pelimuodot > Rocket Riot

Jokaisella ryhmällä on jättiläismäinen raketti joka pitää tankata, täyttää sadalla multiwinialaisella ja suorittaa onnistunut laukaisu. Polttoaine tankataan pumpuilla, jotka toimivat aurinkovoimalla. Tätä varten multiwinialaisten pitää vallata aurinkopaneeleja. Mikäli vihollinen hyökkää raketin kimppuun, raketti räjähtää, polttaa kaiken polttoaineen ja kaikki sen sisällä olevat. Sen jälkeen raketti ilmestyy takaisin ja tankkaaminen pitää aloittaa alusta.
Pelimuodot > Blitzkrieg

Tehtävänä on valloittaa vihollisen lippu ja samalla puolustaa omaa lippua. Samalla ympäri karttaa on levitelty lippuja, jotka pitää valloittaa järjestyksessä, jonka jälkeen voi valloittaa vihollisen lipun.
Pelimuodot > Assault

Joukkueen pitää puolustaa pommia, joka räjähtää määrätyn ajan loputtua. Vihollisjoukkue yrittää hyökätä pommin kimppuun ja tuhota sitä. Tuhoamisen jälkeen roolit vaihtuvat, ja vihollisjoukkueen täytyy puolustaa pommia. Joukkue, joka tuhoaa pommin nopeammin voittaa. Puolustavalla joukkueella on pommin läheisyydessä aseistusta, joten sen tuhoaminen voi olla haastavaa. Hyökkäävä puoli voi myös sabotoida pommin yhdistäviä kolmea rastia.
Sanastoa > Spawn Point (Rasti)

Rasteilla syntyy uusia Multiwinioita. Niitä voi vallata vihollisilta tappamalla kaikki sen läheisyydessä olevat, ja siirtymällä sen ympärille.
Sanastoa > Crates (Laatikot)

Kartalle tippuu satunnaisesti laatikkoja joista on joko hyötyä tai haittaa joukkueelle. Ne voivat sisältää esimerkiksi ydinaseen, jota voi lähettää vihollista päin, rakettitornin tai sitten haittatapauksena Darwiniasta tutun Viriin.
Sanastoa > Päälliköt (Officers)

Päälliköt voivat muodostaa Multiwinioita muodostelmiin, jotka antavat vaikuttavan hyökkäysvoiman. He voivat myös esimerkiksi käskeä Multiwinioita liikkumaan tiettyyn paikkaan.
Sanastoa > Panssarit (Armours)

Panssarit voivat kuljettaa maksimissaan 100 Multiwinialaista ympäri karttaa. Ne ovat hyödyllisiä jyrkissä kohdissa, vuorilla ja voivat kulkea vedessäkin. Ne ovat kuitenkin alttiita vihollisten hyökkäyksille, koska ne eivät sisällä aseistusta.
Sanastoa > Trunk Port

Trunk Portit ovat yhdyskäytäviä muihin Darwinian osiin. Joissakin pelimuodoissa ne ovat vain koristeita. Muissa kuten Assaultissa, Rocket Riotissa ja Blitzkriegissä ne toimivat käytävinä joista ryhmäläisiä tulee.
Sanastoa > Tuliaseet (Turrets)

Tuliaseita on kolmenlaisia: konekivääri, liekinheitin ja raketinheitin. Pelimuodoissa joissa ei puolusteta valmiiksi aseistuksen kanssa, saa näitä laatikoista. Konekivääri ampuu nopeasti hitaasti liikkuvia Multiwinioita. Liekinheittimet ovat kantamaltaan lyhyitä mutta voivat sytyttää suuren ryhmän Multiwinioita tuhkaksi sekunneissa. Raketinheittimet ampuvat hitaasti mutta tuhovoima on suuri.
Aiheesta muualla

Viralliset sivut (englanniksi)
Multiwinialainen
ToosaTV

| ToosaTV |
| --- | --- |

Tyyli:  sketsisarja, parodia
Kestoaika:  n. 24 min (ilman mainoksia)
Pääosissa:  Cristal Snow, NikoLa
Alkuperämaa:   Suomi
Verkko:  ISTV, Fox Suomi
Esitetty:  ISTV: 7.3.2011 – 28.12.2015 Fox Suomi: 2016 –
Jaksoja:  ISTV: Yli 250 Fox Suomi: 28
Tuotanto
Tuottaja(t):  Outi Limnell
Vastaava(t) tuottaja(t):  Liisa Akimof
Ohjaaja(t):  Cristal Snow
Käsikirjoittaja(t):  NikoLa, Cristal Snow, Viivi Saarela
Tuotantoyhtiö(t):  Production House
Palkinnot
Voitetut:  QX Gay Gaala: Vuoden drag-artisti 2014
Aiheesta muualla
Virallinen sivusto
IMDb
Elonet
ToosaTV on suomalainen sketsisarja, jota esitetään Fox-kanavalla. Sarjan pääosissa näyttelevät Cristal Snow ja NikoLa, jotka myös käsikirjoittavat ohjelmaa. Snow toimii lisäksi sarjan ohjaajana.
Historia

Alun perin ToosaTV:tä esitettiin Ilta-Sanomien ISTV-nettitelevisiossa vuosina 2011–2015. Jo ennen ISTV:tä Cristal Snow ja NikoLa olivat julkaisseet ToosaTV:n tyyppisiä parodiavideoita YouTubessa.
Vuonna 2014 ToosaTV voitti Vuoden drag -palkinnon QX Gay Gaalassa.
ToosaTV:tä alettiin esittää televisiossa Foxilla huhtikuussa 2016. Ensimmäisen kauden jälkeen oli kahden vuoden tauko, kunnes ohjelma palasi toiselle kaudelle marraskuussa 2018. Kolmas kausi alkoi marraskuussa 2019.
Rakenne ja esiintyjät

ToosaTV:n sketsit perustuvat enimmäkseen televisio-ohjelmien ja julkisuudesta tunnettujen henkilöiden parodiointiin. Yksi tunnetuimmista parodioista on Miljonääriäidit-ohjelman parodia Sossuäidit.
Vuosien varrella ToosaTV:ssä ovat esiintyneet Cristal Snown ja NikoLan lisäksi muun muassa Vilma Kinnunen, Cristalin sisko Viivi Huuska sekä jo YouTube-ajoilta asti mukana olleet Valtteri Niska ja Ulla Virtanen.
Valkosilmähaukka

| Valkosilmähaukka |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Päiväpetolinnut Accipitriformes
Heimo::  Haukat Accipitridae
Alaheimo::  Buteoninae
Suku::  Pitkäsiipihaukat Butastur
Laji::  teesa
Kaksiosainen nimi
 Butastur teesa  (Franklin, 1831) 
Synonyymit
 Poliornis teesa 
Katso myös
   Valkosilmähaukka Wikispeciesissä   Valkosilmähaukka Commonsissa 
Infobox OKNimi-testi OKIUCN-testi OK: 
Valkosilmähaukka (Butastur teesa) on pitkäsiipihaukkojen sukuun kuuluva lintu. Sitä tavataan Etelä-Aasiassa Bangladeshissa, Kiinassa, Intiassa, Iranissa, Myanmarissa, Nepalissa, Pakistanissa.
Sen elinpiiriä ovat viljellyt maat, ruohikot, savannit ja pensaikot. Sitä ei esiinny yleensä metsissä.